laion/Wikipedia-Exotic huggingface dataset:
עידו שבת

עידו שבת (נולד ב-11 בפברואר 1999) הוא כדורסלן ישראלי, המשחק בעמדת הרכז בקבוצת מכבי ראשון לציון מהליגה הלאומית. שבת נולד בגבעון החדשה משחק במועדון הכדורסל של עירוני נס ציונה מכיתה ג בקט-סל ועד קבוצת הבוגרים. שבת החל את פעילותו במועדון עירוני נס ציונה בכיתה ג' ועבר דרך כל הקבוצות הצעירות של המועדון. עם קבוצת הילדים זכה באליפות ילדים א. בתיכון למד בגימנסיה הריאלית ובכיתה י"א זכה עם נבחרת בית הספר באליפות התיכונים לעונת 2015/16. במשחק הגמר נגד תיכון בליך רמת-גן קלע 25 נקודות, נתן 8 אסיסטים וקלט 7 ריבאונדים. שבת ערך הופעת הבכורה בקבוצת בוגרים בעונת 2016/17. בעונה זו עירוני נס ציונה עלתה מהליגה הלאומית בכדורסל אל ליגת העל בכדורסל. בעונת 2017/18 שיחק במכבי שוהם מהליגה הארצית בכדורסל כחלק מ "שחקן אמיתי". בעונת 2018/19 שיחק במסגרת הכרטיס הכפול בהפועל כפר סבא וב עירוני נס ציונה. בעונת 2019/20 שיחק בעירוני נס ציונה. לקראת עונת 2020/21 חתם בקבוצת אליצור יבנה. לקראת עונת 2022/2023 חתם במכבי מעלה אדומים מהליגה הלאומית בכדורסל. באוגוסט 2023 חתם במכבי ראשון לציון גם היא מהליגה הלאומית שבת, שיחק בכל הנבחרות הצעירות של ישראל. ב-2015 שיחק תחת המאמן רמי הדר באליפות אירופה דרג א' לנבחרות עד גיל 16 בטורניר שנערך בליטא. בשנים הבאות המשיך להיות חלק מסגל של נבחרת הנוער, אולם נעדר מטורנירי אליפות אירופה עקב פציעות. ביולי 2018 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בגרמניה. בקיץ של השנה שלאחר מכן השתייך לנבחרת העתודה אך פספס את מרבית ההכנה לאליפות עקב פציעה ונופה רגע לפני תחילת האליפות. פרופיל השחקן(הקישור אינו פעיל) באתר איגוד הכדורסל בישראל פרופיל השחקן באתר מנהלת ליגת העל בכדורסל
דניאל גרינברג

האם התכוונתם ל... דניאל גרינברג (מחנך) – אחד ממייסדי בית הספר סדברי ואלי דניאל גרינברג (דוגמנית) – דוגמנית ישראלית
Sugar

האם התכוונתם ל... Sugar (שיר של סיסטם אוף אה דאון) – שיר של סיסטם אוף אה דאון משנת 1998 Sugar (שיר של מארון 5) – שיר של מארון 5 משנת 2015 Sugar (שיר של פלו ריידה) – שיר של פלו ריידה בהשתתפות וינטר גורדון Sugar (אלבום של רובין שולץ) – אלבום של רובין שולץ משנת 2015 Sugar (שיר של נטליה גורדיינקו) – שיר של נטליה גורדיינקו משנת 2021 סוכר (פירושונים)
In the Arms of God

In the Arms of God (בידיו של אלוהים) הוא אלבום של להקת המטאל האמריקאית Corrosion of Conformity שיצא בשנת 2005 על ידי הלייבל Sanctuary Records (אנ'). "In the Arms of God" הוא אלבום האולפן השביעי של להקת המטאל Corrosion of Conformity שיצא ב -5 באפריל 2005. נכון ל-2020 הוא האלבום היחיד של הלהקה שלא השתתף בו המתופף ריד מולין (אנ') והאחרון שבו פפר קינן (אנ') ניגן בגיטרה ושר בתפקיד הראשי עד אלבומם No Cross No Crown שיצא ב-2018. את התופים באלבום ביצע סטנטון מור, מתופף להקת Galactic (אנ'). בשנת 2005 דורג האלבום במספר 330 ברשימת 500 אלבומי הרוק והמטאל הגדולים בכל הזמנים מאת מגזין הארד רוק. האלבום דורג במקום ה-108 מתוך רשימת בילבורד 200 של אותה שנה. בשנת 2005 היה האלבום ה-196 נמכר ביותר בצרפת, האלבום ה-41 הכי נמכר בשוודיה והאלבום ה-147 הכי נמכר בממלכה המאוחדת. פפר קינן - שירה עיקרית, גיטרה שנייה וודי ווטרמן - גיטרה מובילה, שירה מייק דין - גיטרה בס, שירה סטנטון מור - תופים ג'ון קסטר - מפיק מידע על האלבום In the Arms of God באתר MusicBrainz האלבום In the Arms of God באתר Discogs lescharts.com - Discographie Corrosion of Conformity, lescharts.com swedishcharts.com - Discography Corrosion of Conformity, swedishcharts.com Chart Log UK: Chris C. - CZR, www.zobbel.de
פובליוס ואטיניוס

פובליוס ואטיניוס (בלטינית: Publius Vatinius;‏ המאה ה-1 לפנה"ס) היה מדינאי ואיש צבא רומי, בין תומכיו של יוליוס קיסר. פובליוס ואטיניוס היה מאנשי פלבס, משפחתו מוזכרת במקורות החל מהמאה ה-2 לפנה"ס. לפי השארות הוא נולד בסביבות שנת 95 לפנה"ב. החל מגיל צעיר הוא התגורר ברומא העתיקה והחל את הקריירה בהופעות בבתי המשפט. בשנת 63 לפנה"ס הוא מונה לקוואיסטור. תחילה הוא היה אחראי על אספקת מים לעיר. אחר כך הוא נשלח לקמפניה במטרה למנוע הברחות של מתכות יקרות. בעקבות תלונות של תושבי האזור הוא הוחזר לרומא על ידי מרקוס טוליוס קיקרו שבאותה תקופה כיהן בתפקיד קונסול. בשנת 62 לפנה"ס הוא קודם ללגאטוס של דרום ספרד. בשנת 59 לפנה"ס הוא היה "טריבון של פלבס" ובתפקיד זה תמך ביוליוס קיסר שכיהן בתפקיד קונסול. בסוף שנה הוא הציע חוק Lex Vatinia שלפיו לאחר סיום תפקידו יוליוס קיסר היה צריך לקבל לניהולו גאליה קיסאלפינה ואיליריה לתקופה של חמש שנים ותוך הענקת סמכויות נרחבות. בהמשך זה נתן ליוליוס קייסר בסיס להכנות להשלמת כיבוש גאליה. הוא סיים את הכהונה בסוף שנה ומייד מונה ללגאטוס. אויביי יוליוס קיסר האשימו את פובליוס ואטיניוס באי-ציות להחלטות שלטוניות. גאיוס ליקיניוס קאלבוס היה התובע במשפטו. לא ברור מה היו תוצאות המשפט, אך לאור כך שקריירה של פובליוס ואטיניוס נמשכה ללא בעיות ככל הנראה הוא זוכה מכל אשמה. בשנת 55 לפנה"ס פובליוס ואטיניוס מונה לכהונת פראיטור. בשנת 54 לפנה"ס הוא הצליח פעם נוספת לקבל משרה ניהולית וזאת למרות התנגדות חזקה של מרקוס טוליוס קיקרו. בתחילת 49 לפנה"ס פרצה מלחמת האזרחים של יוליוס קיסר ופובליוס ואטיניוס היה מפקד הכוחות באזור הבלקן. בהמשך הוא מונה למפקד צבאי של אזור ברינדיזי. בהיותו בתפקיד זה הוא הצליח להביס כוחות האויב באזור והם נאלצו לסגת לאפריקה. בחזרה לרומא הוא מונה לצוות של אוגור. בשנת 45 לפנה"ס פובליוס ואטיניוס חזר לאיליריה במטרה לדכה את המרד באזור. אומנם, בשדה הקרב הוא נחל מפלה ונאלץ לחזור לרומא תוך העברת פיקוד על הכוחות למרקוס יוניוס ברוטוס. בהמשך הוא היה בין תומכיו של הטריומווירט השני. בשנת 42 לפנה"ס הוא השתתף בטריומף בעקבות ניצחונות באיליריה. לא ידוע שום דבר על המשך חייו ומשארים הוא נפטר זמן קצר ארחי שנת 42. קורות חיים ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
העצב עבר לגור כאן

העצב עבר לגור כאן הוא מיני-אלבום של להקת טיפקס, שיצא באוקטובר 1998. בשנה זו חגגה טיפקס עשור לפעילותה, והוציאה את המיני-אלבום, שכלל חמישה שירים. האלבום נשמע שונה מכל מה שטיפקס עשתה בעשר שנות פעילותה, והוקלט בצורה שונה: הלהקה נכנסה לאולפן ללא חזרות והזמינה אנשים רבים לבקר ולקחת חלק בתהליך. באלבום שיתף אוז פעולה לראשונה עם "Big M" (מאיר עמר), שהיה שותף לעיבודים. האלבום מכר כ-23 אלף עותקים. בהקלטות האלבום השתתפו גם חברי להקת "כנסיית השכל". כל השירים נכתבו והולחנו על ידי קובי אוז למעט "את לא מנסה" שהלחין במשותף עם נוריאל עמר.  בימוי מוזיקלית, ניהול אומנותי: דני רכט הפקה דיגיטלית - יזהר אשדות קובי אוז: שירה, קולות, לופים, תכנותים, הפקה מוזיקלית ועיבודים. רמי יוסיפוב: גיטרות (חשמלית, אקוסטית, קלאסית), מנדולינה גל פרמן: גיטרה בס, קולות. תמיר ימיני: תופים, טמבורין ותופים. Big M (מאיר עמר): לופים, עיבודים. חיים אוליאל: שירה, מחיאות כף. נוריאל עמר: עוד, תוף גובלט, טמבורין, טיקרקווין יורם חזן: סקסופון דוד ראסד: גיטרות מוטי יוסף: תופים עמוס אורן, אחרי 15 שנה: אוסף ראשון ל"טיפקס", באתר ynet, 4 במרץ 2003
יחסי קוסטה ריקה – רוסיה

יחסי קוסטה ריקה–רוסיה הם יחסי החוץ בין המדינות קוסטה ריקה ורוסיה. ברית המועצות כוננה יחסים דיפלומטיים עם קוסטה ריקה ב-8 במאי 1944. שתי המדינות חברות באו"ם. מאז מאי 2019 בעלי דרכון רוסי אינם זקוקים לויזה כדי לבקר בקוסטה ריקה. הרוסים יכולים להישאר בקוסטה ריקה מקסימום 90 יום לצורך תיירות. בעלי דרכון של קוסטה ריקה אינם זקוקים לויזה לרוסיה ויכולים להישאר בה לצורך תיירות של 90 יום. קוסטה ריקה מחזיקה ברוסיה שגרירות במוסקבה. רוסיה מחזיקה בקוסטה ריקה שגרירות בסן חוסה. מדיה וקבצים בנושא יחסי קוסטה ריקה – רוסיה בוויקישיתוף אתר על יחסי מדינות
טוטאלאנרז'י

טוטאלאנרז'י (בצרפתית: TotalEnergies) היא חברה צרפתית רב לאומית, שנוסדה בשנת 1924 ועוסקת בתחומי הנפט והגז. היא נחשבת לאחת מ-7 חברות הנפט העיקריות בעולם. עסקיה מכסים את כל שרשרת הנפט והגז, מחיפוש וייצור נפט גולמי ועד ייצור חשמל, הובלה, זיקוק, שיווק מוצרי נפט וסחר בינלאומי. טוטאלאנרז'י היא גם יצרנית כימיקלים בקנה מידה גדול מאוד. משרדי החברה שוכנים בלה דפאנס, מרכז העסקים הראשי של המטרופולין של פריז. מניית החברה נסחרות בבורסת Euronext ונכללת במדד "Euro Stoxx 50". החברה הוקמה לאחר מלחמת העולם הראשונה, כשנשיא צרפת, רמון פואנקרה, דחה את הרעיון להקמת שותפות עם חברת רויאל דאטש של ההולנדית לטובת הקמת חברת נפט צרפתית טהורה. לפי פקודתו של פואנקרה, הקים הקולונל ארנסט מרסייה בתמיכתם של תשעה בנקים וחברות, את החברה ב-28 במרץ 1924. החברה נקראה בתחילתה כ- "Compagnie française des pétroles" שפירושו בעברית הוא: "חברת הנפט הצרפתית". שם החברה שונה מספר פעמים לאורך שנות קיומה. השם "טוטאל" היה מותג הבנזין של החברה באירופה ובאפריקה משנת 1954, והפך בשנת 1991 לשם החברה, עם תחילת המסחר במניותיה בבורסה של ניו-יורק. ב-28 במאי 2021 שינתה החברה את שמה לשם הנוכחי (שמשמעותו "טוטאל אנרגיות") כמיתוג מחדש המסמל את מחויבות החברה לאנרגיה ממקורות מתחדשים. בדצמבר 2022 שלחו הארגונים הלא ממשלתיים Friends of the Earth, Survie וארבעה ארגונים לא ממשלתיים אוגנדים את קבוצת הנפט Total לבית המשפט והאשימו אותה בהפרת חוק חובת הערנות של חברות צרפתיות גדולות במונחים של זכויות אדם וסביבה.[1]. מדיה וקבצים בנושא טוטאלאנרז'י בוויקישיתוף אתר האינטרנט הרשמי של טוטאלאנרז'י (באנגלית ובצרפתית) טוטאלאנרז'י, ברשת החברתית פייסבוק טוטאלאנרז'י, ברשת החברתית אקס (טוויטר) טוטאלאנרז'י, ברשת החברתית אינסטגרם טוטאלאנרז'י, ברשת החברתית LinkedIn טוטאלאנרז'י, סרטונים בערוץ היוטיוב טוטאלאנרז'י, באתר אנציקלופדיה בריטניקה (באנגלית) "Euro Stoxx 50 | Index | 965814 | EU0009658145 | Börse Frankfurt (Frankfurt Stock Exchange)". Boerse-frankfurt.de. אורכב מ-המקור ב-2019-02-08. נבדק ב-2015-11-04. הודעה לתקשורת על שינוי השם באתר החברה טוטאל רוצה להפוך לירוקה יותר ומשנה את שמה, באתר כלכליסט, 29 במאי 2021 ערך זה הוא קצרמר בנושא חברות ובנושא נפט וגז. אתם מוזמנים לתרום לוויקיפדיה ולהרחיב אותו.
MTV Unplugged (אלבום של שון מנדס)

MTV Unplugged הוא אלבום ההופעה השני של הזמר-יוצר הקנדי שון מנדס. האלבום הוקלט באולם באייס הוטל, לוס אנג'לס בספטמבר 2017. האלבום יצא ברחבי העולם ב-3 בנובמבר 2017. MTV Unplugged הופיע לראשונה במקום ה-71 בארצות הברית עם 9,000 יחידות; 3,000 מהן היו עותקי אלבום מסורתיים. "MTV Unplugged by Shawn Mendes [AllMusic]". AllMusic. נבדק ב-6 בינואר 2018. {{cite web}}: (עזרה) "Billboard 200 Chart Moves: Josh Groban's 'Noel' & Michael Buble's 'Christmas' Albums Return". Billboard. 17 בנובמבר 2017. נבדק ב-6 בינואר 2018. {{cite web}}: (עזרה) "MTV Unplugged by Shawn Mendes". iTunes Australia. נבדק ב-6 בינואר 2018. {{cite web}}: (עזרה) "Unplugged Exclusive Double-LP (Vinyl)". Merchbar. נבדק ב-22 במאי 2018. {{cite web}}: (עזרה)
הר הרינגטון (ארץ ויקטוריה)

הר הרינגטון (באנגלית: Mount Harrington) הוא הר בקצה המזרחי של הרי ויקטורי, בארץ ויקטוריה שבאנטארקטיקה. גובהו של ההר 2,610 מטרים מעל פני הים, והוא אחד ההרים הגבוהים בהרי ויקטורי. ההר ממוקם מצידו המערבי של קרחון וייטהול; ו-9 קילומטרים דרומית-מערבית להר נורת'האמפטון. שמו של ההר ניתן לו בשנת 1960 על ידי ועדת השמות האנטארקטית של ניו זילנד. ההר נקרא על שם הגאולוג דוקטור הילרי ג'י. הרינגטון (Hilary J. Harrington), שהוביל את משלחת הסקר הגאולוגי האנטארקטי של ניו זילנד, אשר סקרה את אזור זה בעונת המחקר (הקיץ האנטארקטי) 1957–1958; וכן עמד בראש משלחת הסקר הגאולוגי האנטארקטי של ניו זילנד, אשר חקרה את אזור מצר מקמרדו בעונת המחקר 1958–1959; מאחר יותר השתתף בסקר שנערך על ידי תוכנית האנטארקטית של ארצות הברית, אשר חקרה את אזור מצר מקמרדו בעונת המחקר 1968–1969. הר הרינגטון באתר הסקר הגאולוגי של ארצות הברית הר הרינגטון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע היסטורי על מקור השם
דיסקו מנאייק

דיסקו מנאייק הוא אלבומה השישי של להקת טיפקס, שיצא באוגוסט 1999, הגיע למעמד של אלבום זהב ומכר כ-35 אלף עותקים. האלבום, שהיה אלבום קונספט, המשיך את הקו המוזיקלי החדש של הלהקה והשתתפו בו יותר מ-20 נגנים. האלבום כלל 26 קטעים (סאמפלים), חלקם הגדול מעברים קצרים או קטעים אינסטרומנטליים, ואורכו היה כ-73 דקות. בין השירים הבולטים באלבום ניתן למנות את "סמי וסומו" שדורג במקום ה-16 במצד הפזמונים העברי לשנת תשנ"ט (1999) של רשת ג', הדואט עם שרית חדד "כשאני איתך אני כמו דג" שדורג במקום השביעי באותו מצעד, וגם נכלל באלבומה "כמו סינדרלה" שיצא באותה שנה. שירים בולטים נוספים היו "שלוש בלילה" שדורג במקום ה-11 במצעד הפזמונים העברי לשנת תש"ס (2000) ו"בשפכת הזורם". בשנת 2000 נבחרה הלהקה בפעם השנייה כ"להקת השנה" במצעד הפזמונים השנתי של רשת ג' בעקבות הצלחת האלבום. מופע הבכורה של האלבום נערך ב-25.5.2000 במועדון "התיאטרון" ביפו, כשהמופע הפותח הוא להקת "הדג נחש". במארס 2019 ציינה להקת טיפקס 20 שנה ליציאת האלבום במספר מופעים במועדון הבארבי בתל אביב בהשתתפות אורחים רבים, ובהם אליעד נחום, פישי הגדול ודודו פארוק. בכניסה למועדון הוצבה מכונית דודג' דארט, המוזכרת בשיר "סמי וסומו". כל השירים נכתבו והולחנו על ידי קובי אוז (למעט היכן שמצוין אחרת).  בשירים הבאים השתמשו בסיימפלים מתוך שירים אחרים. מופיע בפורמט: "שיר באלבום": מבצע מקורי - שיר (מילים/לחן/עיבוד). "מתנ"ס הקסמים": שולה חן - בוא הביתה (קורן/גוריאן) "סמי וסומו": משה הלל - חג לי חג לי (מדינה/מדינה/מוכיח), משה הלל - אני רק זמר (גולדהירש/וולש/וולש) גידי גוב - הכל פתוח (מנור/רכטר/רכטר) צביקה פיק - שני תפוחים (מנור/פיק/וייס) להקת אטרף - שולה "באנו חושך": חבורה - באנו חושך (תנאי/עמירן/בן דויד) "התקליטן": חדווה עמרני - בלב אחד (חפר/זלצר/זלצר) "סלואו משה": להקת חיל הים - המלח שלי (טהרלב/וילנסקי/רוזנבלום) "האפרוח": להקת פיקוד דרום - ארץ ישראל היפה (ברק/פייקוב/קריב) להקת חיל הים - יידישע פיראטן (טהרלב/חבקין/נגרי) "טוקטה ופוגה בדי מינור מנוגנת בג'י מינור": סמיר שוקרי - חי כמו פרפר (חיטמן/עממי) "עננה": אריק לביא - עננה (אוז/אוז/זהבי) "מייק ברנט 2000": צילה דגן - ולא היה בינינו אלא זוהר (גולדברג/ליטני/פיאמנטה) עיבודים: קובי אוז, רמי יוסיפוב, Big M, גל פרמן (למעט 21). הפקה מוזיקלית: Big M ניהול אומנותי: קובי אוז הוקלט באולפני עננה בע"מ קובי אוז: שירה, קולות, לופים, תכנותים, אורגן רמי יוסיפוב: גיטרות (חשמלית, אקוסטית, קלאסית), מנדולינה, קולות. גל פרמן: גיטרה בס, סקרצ'ינג, טמבורין, דרבוקה, תיבה סינית, סימפול עצמי. Big M: מכונות, שירה. תמיר ימיני: תופים, תופי פה, תופי פח, טימבלס, קולות. נוריאל עמר: עוד, כינור, דרבוקה. אבי אלבוחר: קלידים, אקורדיון פנדר רודס, אורגן ימהה ווי סי שי וצר: תופים וטמבורין אביב כהן: תופים די ג'י ויליאם: סקרצ'ינג אסנת חכים: קולות אליעד נחום: קולות אביטל אברג'יל: שירה פישי הגדול: כרוז, שירה וקלידים ציפי שביט: מקריאה סיפור היי פייב: שירה שרית חדד: שירה ערן הורוביץ: בס אברהם פלדר: חצוצרה שמעון טל: קולות כנסיית השכל, חיים אוליאל: נגינות וייעוץ אומנותי עמוס אורן, אחרי 15 שנה: אוסף ראשון ל"טיפקס", באתר ynet, 4 במרץ 2003 שינוי כיוון והצלחה מחודשת, בביוגרפיית הלהקה באתר MOOMA פרק של התוכנית "פוקוס" של כאן גימל העוסק בציון 20 שנה ליציאת האלבום
Live at Madison Square Garden

Live at Madison Square Garden הוא אלבום ההופעה הראשון של הזמר והיוצר הקנדי שון מנדס. האלבום כולל את הסינגלים "Mercy", "Treat You Better", "Stitches" " ו-"Life of the Party" לצד ביצועים מיוחדים לשירים אחרים. האלבום יצא באופן דיגיטלי ברחבי העולם, ב-19 בדצמבר 2016. ב-10 בספטמבר 2016, מנדס הקליט את הופעתו במדיסון סקוור גארדן שהייתה חלק מסיבוב ההופעות העולמי, "Shawn Mendes World Tour", שהתקיים ברחבי צפון אמריקה ואירופה לאורך שנת 2016. האלבום משמש כתיעוד של המופע הראשון של הזמר במתחם ההיסטורי של ניו יורק. הודעה על צאת האלבום יצאה ב-19 בדצמבר 2016 והאלבום עצמו יצא לאור כעבור 4 ימים. בעקבות ההופעה האלבום השני של מנדס, Illuminate, הופיע לראשונה במקום הראשון במצעד הבילבורד 200 בספטמבר. הוא הופיע אולם המוזיקה רדיו סיטי והופיע ב-סאטרדיי נייט לייב בדצמבר 2016. סטיבן תומאס ארלוויין מהאתר AllMusic אמר; " Live at Madison Square Garden הוא תיעוד דיגיטלי של הופעתו של שון מנדס ב-10 בספטמבר 2016 בניו יורק... הקהל אהב את מנדס, שביצע גרסאות רציניות ללהיטיו, כמה מחרוזות שירים וטיזרים מהאלבום החדש (Illuminate). [גם] אם התקליט אינו דינמי במיוחד, הוא בכל זאת כנה ומנדס סומך על אותה תחושת היצירה ההולכת וגוברת שהפכה את האלבום השני שלו לחזק מאלבום הבכורה שלו, מה שעוזר להפוך את [אלבום ההופעה ה]זה למזכרת קטנה ונחמדה עבור המעריצים." "Shawn Mendes to release 'Live At Madison Square Garden' Album". AXS. 19 בדצמבר 2016. נבדק ב-8 ביוני 2017. {{cite web}}: (עזרה) "Shawn Mendes Gifts Fans Early: 'Live at Madison Square Garden' Coming Friday". Billboard. 19 בדצמבר 2016. נבדק ב-8 ביוני 2017. {{cite web}}: (עזרה) http://www.allmusic.com/album/live-at-madison-square-garden-mw0003010878 "Live at Madison Square Garden". itunes.apple.com (באנגלית אמריקאית). נבדק ב-21 בנובמבר 2017. {{cite web}}: (עזרה) "Live at Madison Square Gardens". iTunes Australia. נבדק ב-7 ביוני 2017. {{cite web}}: (עזרה)
הבנק לחיסכון בדואר של סין

הבנק לחיסכון בדואר של סין (בסינית: 中国邮政储蓄银行) הוא בנק קמעונאי מסחרי שנוסד בשנת 2007 ומרכזו בבייג'ינג, בירת סין. הבנק מספק שירותים פיננסיים בסיסיים, לעסקים קטנים ובינוניים, ללקוחות כפריים, וללקוחות בעלי הכנסה נמוכה. נכון ל-31 בדצמבר 2017 הבנק מונה כ-39,798 סניפים אשר מכסים את כל סין. הבנק הוקם בשנת 2007 עם הון התחלתי של 20 מיליארד רנמינבי על ידי לשכת הדואר הסינית. כיום, יש לה פיקדונות בסך של 1.5 מיליארד דולר אמריקני, ואת מספר הסניפים השני בגודלו אחרי בנק סין לחקלאות. במהלך המשבר הכלכלי העולמית בשנת 9–2008, נקטה הממשלה הסינית בכמה צעדים להפצת תוכנית תמריצים כלכלית לאומית לאזורים הכפריים בסין. זה כלל שימוש בשירותי מיקרו מימון אשר סופקו על ידי הבנק ככלי לפיתוח לאומי והפחתת העוני. מדיה וקבצים בנושא הבנק לחיסכון בדואר של סין בוויקישיתוף אתר האינטרנט הרשמי של הבנק לחיסכון בדואר של סין הבנק לחיסכון בדואר של סין, ברשת החברתית פייסבוק "Company Overview of Postal Savings Bank of China Co., Ltd". www.bloomberg.com. נבדק ב-2019-03-18.
Okko

Okko הוא ספק שירותי הזרמת מדיה מוביל ברוסיה, שמטהו במרכז העסקים אטלניק סיטי בעיר סנקט פטרבורג. הפרויקט הושק בשנת 2013 כשירות הזרמת מדיה הזמין בפלטפורמות מפתח כמו בטלוויזיה חכמה, סמארטפון, פלייסטיישן 3, פלייסטיישן 4 וישירות באמצעות אתר האינטרנט של השירות, Okko.tv, בו זמינים עשרות אלפי תכנים. לשירות 3 מיליון מנויים, שרשאים לרכוש כל סרט באיכות גבוהה או לצפות בהם במינוי באמצעות ישומון Okko עבור הטלוויזיה החכמה או מכשירים ניידים. לחברה חוזים ישירים עם אולפני הקולנוע הגדולים בעולם כמו חברת וולט דיסני, סרטי פרמאונט, פוקס המאה העשרים, האחים וורנר, סרטי סוני, אולפני יוניברסל וכן חברות הפקת סרטים אירופאיות ורוסיות מובילות. המאפיין העיקרי של השירות הוא היעדר פרסום. בשנת 2017 החברה הכפילה את הכנסותיה לכדי 1,38 מיליארד רובל. מאז 2018 מצויה בבעלותה של חברת ההחזקות Rambler&Co. ב-2020 השירות היה הראשון ברוסיה לספק שידורים ברזולוציית 8K. דקל (2020), סרט דרמה עמוק יותר! (2020), סרט קומדיה תופעות לוואי (2020), סרט דרמה הקתדרלה (2021), סדרת דרמה היסטורית המתרחשת בימי שלטונו של פיוטר הגדול צ'יקטילו (2021), מותחן פשע המגולל את פרשת הרציחות שביצע אנדריי צ'יקטילו בעשורים האחרונים של ברית המועצות בכלוב (2021), עונה שנייה של סדרת הפשע מבית Start.ru השורדים (2021), סדרה פוסט-אפוקליפטית על עיירה פרובינציאלית רוסית שאחרי פרוץ מגפה קטלנית פקיד מקולל (2021), סדרה קומית על פקיד ממשלתי רוסי שחוטף קללה מבהילה: הוא כבר לא מסוגל לקחת שוחד הסוד הגדול שלי (2021), מותחן על רצח מסתורי בקמפוס של האוניברסיטה הפדרלית של המזרח הרחוק בולדיווסטוק (תוארה כטווין פיקס הרוסית) בני פטרוב בשפעת (2021), סדרה קומית רוסית על שפעת שמשגעת משפחה שלמה צוות 314 (2021), קומדיה על שלושה שוטרים בשירות הסיור של משטרת רוסיה בעיירה פרובינציאלית הרחק ממוסקבה מטרו 2033 (2024), עיבוד קולנועי לרומן באותו שם, שהיווה השראה גם למשחק וידאו ידוע. אתר האינטרנט הרשמי של Okko Okko, ברשת החברתית פייסבוק Okko, ברשת החברתית אקס (טוויטר) Okko, ביישום טלגרם Okko, ברשת החברתית טיקטוק Okko, ברשת החברתית VK Okko, סרטונים בערוץ היוטיוב
נופי פריז מחדרו של וינסנט ברו לפיק

נופי פריז מחדרו של וינסנט ברו לפיק (בהולנדית: Gezicht op de daken van Parijs) הוא ציור בצבעי שמן של הצייר ההולנדי וינסנט ואן גוך, שנוצר בשנת 1887. בשנת 1887 ואן גוך עבר לגור עם אחיו, תיאו, במונמארטר שעל גבעותיה של פריז. המיקום סיפק לו נוף מרהיב של העיר, והאמן צייר נוף זה מספר פעמים ביצירותיו. הוא צייר שני ציורים בסדרה באותה שנה של המעבר לפריז. הציור השני "נוף מחדרו של וינסנט" דומה מבחינת זווית התצפית שבו צייר ואן גוך את יצירתו הראשונה. הצייר יצר גם גרסה מוקדמת של היצירות בשם "גגות פריז" בשנת 1886. ואן גוך התוודע לתנועת האימפרסיוניזם מיד לאחר המעבר לפריז, אך לקח לו זמן לאמץ מוטיבים מהסגנון. ביצירה המוקדמת ניכר השימוש בצבעים כהים, כגון חום ואפור. אלו צבעים שואן גוך נהג להשתמש בהם רבות, והם נועדו לתאר את ראותו של הצייר. ואן גוך ניסה להתמקד בשינוי הצבעים של הגגות בעיר. נוף מחדרו של וינסנט, 1887, אוסף פרטי (F341a) גגות פריז, 1886, מוזיאון ואן גוך, אמסטרדם (F231) מדיה וקבצים בנושא נופי פריז מחדרו של וינסנט ברו לפיק בוויקישיתוף "View of Paris from Vincent's Room in the Rue Lepic (F341a)", Van Gogh Paintings (באנגלית) "View of Paris from Vincent's Room in the Rue Lepic (F341)", Van Gogh Paintings (באנגלית) "Roofs in Paris, 1886", מוזיאון ואן גוך (באנגלית)
גבריאלה מורז

גבריאלה מורז (1948- 23 ביוני 2022) הייתה סופרת ומשוררת ישראלית. גבריאלה מורז נולדה ב-1948 בטרנסילבניה, כבת יחידה להורים ניצולי שואה. אימה הייתה מוזיקאית ואביה שחקן, משורר, ועיתונאי, שערך לה היכרות עם עולם השירה דרך דקלומי שירה משותפים. ב-1961 עלתה לישראל עם משפחתה. אחרי חצי שנה בקיבוץ מעגן, בו למדו בני המשפחה עברית, הם עברו לאילת, שם החלה לכתוב שירים וטקסטים הומוריסטיים לעיתון המקומי. בשנת 1978 יצא קובץ שיריה באנתולוגיה בשם "קופל" בתגא הוצאה לאור. ב-1980 למדה כתיבה יוצרת אצל יורם קניוק, חיים באר ויצחק בן נר, בסדנאות של פרוזה בבית אריאלה בתל אביב. באותה שנה יצאה לאור סדרת מאמרים במוסף הספרותי של עיתון דבר בשם "דבר השבוע" בעריכתו של קניוק. בשנת 1979 הייתה עורכת וכתבת מן המניין של ירחון בשם "עולם האופנה" בו התפרסמו מאמריה, סיפוריה וראיונות עם אנשים מוכרים בעולם התרבות והאמנות. יצירותיה התפרסמו בכתבי העת "מוטיב", "בגלל", "בין סגול ובין תכלת" ו"בכיוון הרוח" (שבו התפרסמו גם ביקורות שלה לסרטים, הצגות ואירועי תרבות שונים). יצירותיה הופיעו באנתולוגיה "שירה בוערת" על השריפה בכרמל, באנתולוגיות "מגירות שקופות" ו"מקום באור" שבהוצאת מוטיב, באנתולוגיות של קבוצת "יוצרים בצוותא" וכן באנתולוגיה האינטרנטית על הזיקנה שנערכה על ידי המשוררת חגית מנדרובסקי. בנוסף, היא הופיעה במקומות שונים בדקלום שיריה ובקטעי סטנדאפ שאותם כתבה, בין השאר בבית נגלר שבקריית חיים, בתיאטרון אלהמברה ביפו, ובבית הכט (בית רוטשילד) ובית אבא חושי בחיפה. בתחילת 2019 צולם סרט דוקומנטרי עליה ועל יצירתה, הסרט יצא במהלך 2020. היא נפטרה ב-23 ביוני 2022. במהלך מלחמת יום כיפור התחתנה, ואחרי שנולדו לה שני בנים הפכה לאם חד הורית. "נגיעות של אהבה" (2014) "יחפה", עורכת: טל איפרגן, בהוצאת ארגמן מיטב (2015) "לוחשת למילים", עורכת: טל איפרגן, בהוצאת ארגמן מיטב (2018) "פרח לסמוראית", הוצאה ארגמן מיטב (2020) אני ואניה. רשימה של גבריאלה מורז לזכר אניה וייס שלושה שירים ליום השואה. ליריקה י"ד סיפור מאת גבריאלה מורז באתר אשה גבריאלה מורז בכתב העת חדרים מוטי גרנר, על שירתה של גבריאלה מורז, "מושכת בחוטים" עם קארין זלאיט. רדיו ירושלים. אריה ארצי. "גבריאלה משוררת וסופרת" סרטון. הטלוויזיה הקהילתית "גבריאלה מורז מתווכחת עם הגיל" מאמר על גבריאלה באתר החיפאי לספרות "מדרגות". מוטיב – גיליון 18 פברואר 2017 – שיר זכוכית מגדלת מוטי גרנר, "על מחשבות ומחשבים" ריאיון עם גבריאלה מורז רדיו אורנים גבריאלה מורז באוצר הספרות העברית - מאגר המשוררים והסופרים מבית מוטיב גיא מרופ, חגיגה לספר יחפה ענת גרי לקריף, ערב ההשקה של הספר "יחפה" מאת גבריאלה גבריאלה מרוז באתר הספרייה הלאומית בלפור חקק, תובנות נשיות מפוכחות בשיריה של גבריאלה מורז עמיקם יסעור, עומק הליכתה היחפה אתי אזולאי, ריאיון עם גבריאלה מורז חגית בת-אליעזר, “כשאני אוהבת אני שומעת מלאכים” : “פרח לסמוראית” ושירים יפים אחרים מאת גבריאלה, באתר "יקום תרבות", 4 במאי 2021
Hope (שיר של הצ'יינסמוקרס)

"Hope" (בעברית: תקווה) הוא סינגל שהוקלט על ידי הצמד מוזיקלי האמריקאי הצ'יינסמוקרס בשיתוף הזמרת ופזמונאית השוודית וינונה אואק, מתוך האלבום,Sick Boy. השיר יצא לאור ב-18 בדצמבר 2018, על ידי חברת התקליטים קולומביה ו-Disruptor Records, כסינגל העשירי מתוך האלבום. השיר נכתב על ידי אנדרו טגראט, אלכס פאל, כריס ליון, קייט מורגן והופק על ידי הצ'יינסמוקרס, קייט מורגן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-173 מיליון השמעות. הווידאו קליפ הרשמי של השיר פורסם ב-14 בדצמבר 2018, בשידור חי והועלה לערוץ היוטיוב של אלי גולדינג. בקליפ, ניתן לראות את גולדינג מבצעת את השיר במבנה נטוש בו היא מנגנת בפסנתר את השיר תחת מטר של מים. נכון ליוני 2020, מונה הצפיות של הקליפ עומד על למעלה מ-120 מיליון צפיות. סרטון השיר "Hope" באתר יוטיוב אנדרו טגראט, אלכס פאל, כריס ליון, קייט מורגן הצ'יינסמוקרס, קייט מורגן Hope - The Chainsmokers (באנגלית), נבדק ב-2020-06-13 [ums/The-chainsmokers/Sick-boy The Chainsmokers Sick Boy], genius, ‏2020-06-17 Hope, נבדק ב-2020-06-13 The Chainsmokers - Hope ft. Winona Oak (Lyric Video) Gold & Platinum, נבדק ב-2020-06-13 Hope The Chainsmokers, נבדק ב-2020-06-13
PTC

האם התכוונתם ל... PTC (ראשי תיבות של Positive Temperature Coefficient) - סוג של תרמיסטור PTC (ראשי תיבות של Production Tax Credit) - סוג של זיכוי במס הכנסה בארצות הברית